L'Affaire Louis' Trio

L'Affaire Louis' Trio èra un un trio francés de pop creat en 1982 a Lion (França), qu'èra al som a la fin de las annadas 1980 e a la debuta de las annadas 1990.

Los tres sòcis fondators del grop, totes d'origina lionesa, son lo cantaire Hubert Mounier (escaissat Cleet Boris), tanben autor de bendas dessenhadas, nascut lo 21 de setembre de 1962, mòrt lo 2 de mai de 2016,https://www.ouest-france.fr/culture/musiques/mort-du-leader-de-laffaire-louis-trio-dou-venait-le-nom-du-groupe-4203063 Vincent Mounier (escaissat Karl Niagara), nascut lo 7 de febrièr de 1967, e François Lebleu (escaissat Bronco Junior), nascut lo 13 d'octobre de 1965 e mòrt lo 19 de decembre de 2008.

Après un pichon succès pel tròç Ce soir en 1986, lo grop obten un primièr tube vertadièr en França pendent l'estiu de 1987 ambe lo títol Non tout mais pas ça puèi còp sec empòrta la Victòria de la musica de la « revelacion varietats masculina » ambe son primièr album, Chic planète. Lo 45 torns Chic planète es publicat a la tota fin de l'annada 1987 e ven un gròs tube festiu en França a la debuta de l'annada 1988. 

En 1993, L'Affaire Louis' Trio torna al primièr plan ambe l'album Mobilis in mobile gràcias al single eponim qu'es tornarmai un tube. Mas en seguida lor succès declinarà : aital, la baissa de popularitat del grop e la lassièra fan que L'Affaire Louis' Trio se separa en 1998.

Discografia
 1987 : Chic planète 
 1988 : Le Retour de l'âge d'or 
 1990 : Sans légende 
 1993 : Mobilis in mobile 
 1995 : L'Homme aux mille vies 
 1997 : L'Affaire Louis Trio (Europium 97) 

Cançons mai conegudas
 Ce soir (1986)
 Non tout mais pas ça (1987)https://www.chartsinfrance.net/L-Affaire-Louis-Trio/Tout-mais-pas-ca-s494.html 
 Chic planète (1987)https://www.chartsinfrance.net/L-Affaire-Louis-Trio/Chic-planete-s595.html
 Bois ton café (1988)
 Il y a ceux (1988)
 Succès de larmes (1989)
 Chacun de son côté (1990)
 Nous, on a tout (1991)
 Mobilis in mobile (1993)https://www.chartsinfrance.net/L-Affaire-Louis-Trio/Mobilis-in-mobile-s1674.html
 Loin (1993)
 Le capitaine (1993)
 L'Homme aux mille vies (1995)
 Le meilleur des mondes (1995)

Referéncias

Categoria:Grop de musica dels ans 1990
Categoria:Grop de musica dels ans 1980
Categoria:Grop de musica francés